Jordan
Ryax na Islang
Kongyun kawas mtzyu kbhul mpusal mqeru.Paycantintiko ru Cyasanwangko nyux maki sa misa nqu Kalake pqxung nya qu hetay Muslin.sqhut nha musa mzyup sa Lifante.ana ga Paycantintiko maki sa kawas mtzyu kbhul mtzyul mtzyuka pintriqan nquYarlmuke na teska ga lingay nqu Yetan kura sa ghyaq pqxun nqu Muslin.babaw na wayal nha pslaqux squ lingay na Yetan lga.qolang nqu Muslin qu Tamaske uzi la. maki sa Tamaske psrux qutux Womaya Wangzaw. Womayahalifa ga babaw nqu hinqelang nqu Mohanmote na Halifa na payat Halifa na te sazing. minkbalay lingay nqu Yetan pkbalay  psurux squ pira Tiyawpaw.Apashalifa maki sa sezi pintzyuaw qinryuxan na ryax lga maki sa kawas mpituw kbhul kawas mzimal pkuxun nya qu Womaya Wangzaw.nanu syun nya sa qalang Paketa.Apaswangzaw（kawas mpitu kbhul mzimal~mqeru kbhul mtzyu pgan mqeru）ryax nasa ga kya pira nqu qalang Alapo kura mbyaq squghyaq na Lifante.mtnaq na ryax qasa qalng nqu Yetan.baha hmswa ga mtu.liq kofuku qu glgan mpanga pposa sa binah qalang .nanu yasa myaqih qu  lingay nqu Yetan hya la. lingay nqu Yetan babaw ka lmahang lha lga kahul sa Fatima wangzaw (kawas mqeru kbhul mtzyu pgan mqeru~qutux seng ru mpitu pgan)、Yelusalen wangko（kawas qutux seng  qutux kbhul ru mopuw magal~qutux seng qutux kbhul mspat pgan mpitu) lmahang hetay na Zyuzika maki sa lingay nqu Yetan pira nqu kbalay Zinpaw.yang nquMontelo ru Kalaka.pqhut phtuy nha sa hetay na Zyuzika.Ayupu wangzaw kbalay Acyelung zenpaw. kblazyun nha qu smral zenpaw spyang kian nqu hetay nha. kawas qutux seng qutux kbhul mspat pgan mpitu. pintriqan nqu Hatin.maki sa lingay nqu Yetan kura ghyaq, langu na Tipiliya bih nya mhtuw zyuwaw.slaqux na Ayupu wangzaw qu hetay na Zyuzika. (kawas qutux seng  qutux kbhul ru mspat pgan mpitu~qutux seng sazing kbhul mtzyu pgan ) squliq na Salatin pinsrux. Ayupu wangzaw lmahang qu lingay nqu qalang Yetan lananu yasa m’Muslin na wahan nha khokong nqu qalang.kahul sa Siliya tehuk sa Hanz musa  Maycya.mamuluke wangzaw (kawas qutux seng  sazing kbhul mtzyu pgan~qutux seng magal kbhul mopuw mtzyu)sinha srasi qu minpira na ryax nqu kinbalay nqu Ayupu wangzaw na zinpoaw.ru ttwangan nha kinbalay.te kyahuw na kimhgan ga. lingay nqu Yetan pptlu’ sa Monku na mciriq te byaqan na wagi.ana ga Monku ryax na maki sa Aincalute mintriqan lga shtuy nha la.Kawas qutux seng magal kbhul mopuw tzyu.’Tumanhalifa nqu hetay qmol rhyal nqu Mamulu wangzaw llingay nqu Yetan nqu qalang Nogyo maki sa mopuw mtzyu kinmhgan kwara pinbahuw nha ga blaq balay ryax nqu mtmuzywaw na ryaxana ga babaw nya lga mshotaw la.’Tumantiko ini nha si inlungan qu lingay na qalang Yetan.kinlahang  nqu sefu ga ini thozay yang nqu ungat.nanak nqu phyupan na ryax ga mhtuw cika.maki sa ’Tuman mincyugal nqu kinlahang ga.cingay kahul squ Siliya ki Hanz na Alapo  squliq nqu Petuin mwah mbzyaq cintqalang squ qalang lingay na Yetan yang Adwan、Bani Sakhr ki Howeitat. Qolang nha qu lingay na Yetan llamu na qalang .baha hmswa ga ’Tuman na pklahang ga ini nha si inlungan qu zywaw qani.nanu yasa lingay na Yetan qani ga yang balay ungat sefu nyux smpung zyuwaw .si thuk sa mopuw mqeru kinmhgan. nanu yasa mhtuw son mha Wahapipay pslokah hi. (kawas qutux seng mspat kbhul ru cyugal~kawas qutux seng mspat kbhul mopuw sazing). kawas qutux seng mspat kbhul mopuw spat. ’Tuman –Sate pintriqan  Mohanmote na Hali (Ayci na thoki)na laqi nya ka Ipulasin.Pasya .knal nqu ’Tuman Sutan na pizimu pkzyutan qu te qutux Satewang. kawas qutux seng mspat kbhul mtzyu cyugal.Ipulasin.Pasya ki ’Tuman msparis ru lmahang sa Lifante.baha hmswa ga mtlokah qu kinnahang nha. kawas qutux seng mspat kbhul mtzyu payat nqu Palestan mhtuw qutux ini thozay nqu Nonmin ptuliq nqu zyuwaw.Al-Salt ki Al-Karak.sazinh lingay nqu qalang na Yetan baha hmswa ga lmqin squ Nonmin ptuliq nqu zyuwaw na thoki.wayal slaqux na hetay Ipulasin.pasya.Ayci ru’Tuman pintriqan nha(kawas qutux seng  mspat kbhul ru mtzyul mqeru~ kawas qutux seng mspat kbhul ru mpatul qutux )tmasoq qu kinhangan nqu Ayci ’Tuman magal qu pklahang nqu kenli.Babaw nqu zyuwaw Ipulasin.pasya lga. ’Tuman ptaring squ mtlokah kinlahang nqu qalang na Siliya ru lingay na Yetan te qutux. kawas qutux seng mspat kbhul ru mtzyul mpayat nqu cinqutux na Phzyup ki rhyal nqu pkbalay (Tanzmayte) ga Nogyo nqu qalang minnaras nha ka kinblaq na qinnxan.ana ga maki qu binah nqu lingay qalang nqu Yetan kinlokah na smyuk.kya psrunx na psmsun pcyagun、babaw nqu ppagal na hetay ru phyup ga. Kinhangan nqu qalang ’Tuman taring mhtuw qu ptyaqih la.lingay nqu qalang Yetan  minsazing ptyaqih.Shoubak(kawas qutux seng mqeru kbhul ru magal) ru Karak (kawas qutux seng mqeru kbhul mopuw)psqnyut sa lha.kawas qutux seng mqeru kbhul ru mspat.kbalay Hanz tuqi ksya phenas squ lingay na Yetan ’mubuy sa Instanpaw ki Maycya.qani ga kinblaq nqu osa nha hmokong ru tmwang ’Tuman maki sa Alapo qalang nqu kinlahang nha.